Grens, Zeerust, Groot Marico, Swartruggens, Koster
Ons bereik uiteindelik die Pioneer grenspos aan Botswana se kant en word gou deur die hulpvaardige personeel deur die grens gehelp
Aan die Suid Afrikaanse kant is ons deur die Skilpadhek grenspos en moes weer 'n vee-inspeksie deurgaan. Hul aanvaar ons woord (?) dat ons nie rooivleis het nie, en ons is op pad na Zeerust. Net voor die dorp kry Garmin vir ons die Kareespruit Wildtuin en Lodge, en aangesien ons moeg gery was, draai ons daar in. Ons ontmoet vir Thinus en Johannetta Steyn, die baie gawe en vriendelike eienaars, en kamp uit reg langs die lapa. Daar is 'n swembad, lekker vuurmaakplek, gastowe vir 'n army en lekker gemaklike stoele en tafels om by te eet. ons braai wildsvleis, en sit en ontspan tot laataand. Daar hoor ons ook vir die eerste keer dat ons 'n nuwe president het. Bo in Botswana het ons niks hiervan gehoor nie.
Daar is ook 'n baie netjiese Lodge met slaapplek vir 10, met baie oulike en dienlike fasiliteiete. Dit is beslis die moeite en geld werd om hier te oornag en die mense se gasvryheid te geniet. Oral hang trofee van bokke, en dit blyk 'n gewilde jagplaas te wees. Op die plaas is ook 'n slagpale en slaghuis, en ons koop heelwat vleis teen pryse wat nog betaalbaar is. Die wors was veral lekker.
Die dorp lê aan die Klein-Marico rivier. Dir dorp voer sy oorsprong terug toe Casper Coetzee 'n kerk en 'n fort op sy plaas Hazenjachts gebou het. Na Coetzee se dood het sy swaer die dorp uitgelê en die drop Coetzee-rust genoem. Die eerste woonerwe is in 1867 verkoop en die naam is toe verkort tot Zeerust. Die dorp is in 1880 geproklameer.
Die Kareespruit kampplek is net buite die dorp en ons is vroeg-oggend deur Zeerust. Die dorp gee 'n mooi indruk van 'n skoon en goed versorgde plek.
Die dorpie lê aan die Groot Marico rivier. Die Voortrekkers het hul van 1845 in die omgewing begin vestig. Die dorpie Groot Marico is eers in 1948 gestig deur A J M van Aarde en 'n paar vriende.
Ons het nie ingedraai nie, maar die omgewing was baie boomryk en groen en sal dit later wou besoek (as ons nie so moeg gery is nie)
Die dorp lê aan die Elandsrivier.Die dorp is in 1875 op die plaas Brakfontein gestig, en die eerste winkel is 20 jaar later ge-open.
Ons ry deur die redelike groot dorp met netjiese strate en neem 'n foto van die NG Kerk wat op die bult net voor jy die dorp uitry, gebou is.
Die dorp het begin as 'n spoorweghalte op die lyn van Johannesburg na Mafikeng. Dit is begin op die plaas Kleinfontein van Bastiaan Koster. 'n Dorpie het met verloop van tyd rondom die stasie ontwikkel. Dit is by Koster waar die heel laaste diamant stormloop plaasgevind het. Op 11 November 1970 het 167 delwers in 'n ry gaan staan vir 'n wedloop. Die polisie het die resies afgesit en die manne mos hardloop en hul kleim afsteek. Die fonds was egter van korte duur.
Ons bereik Koster en maak die motorwoonwa vol brandstof voordat ons verder gaan na na Derby.
Die dorp het sy ontstaan gehad as nedersetting vir behoeftige mense op dele van die plase Rietfontein en Vlakfontein. Dit is vernoem na lord Derby, Britse sekretaris van kolonies
Dit is 'n klein plekkie met nie veel om te sien nie
Die dorp is genoem na Magali, hoofman van die Po stam wat hier gewoon het. Die dorpie is aan die eindpunt van 'n spoorlyn wat steeds vandag vir plesier ekskursies gebruik word.